Новая рэдакцыя кодэкса замацоўвае права на прадастаўленне водпуску па доглядзе дзіцяці працуючаму бацьку або іншаму сваяку не толькі замест маці, якая працуе па працоўным дагаворы, але і ў выпадку, калі яна з’яўляецца індывідуальным прадпрымальнікам, прыватным натарыусам, адвакатам, творчым работнікам, ажыццяўляе рамесную дзейнасць, дзейнасць у сферы аграэкатурызму. Пры гэтым права на перадачу водпуску ў гэтых жанчын узнікае, калі іх дзейнасць не прыпыняецца ў сувязі з доглядам дзіцяці да трох гадоў.